GA   GA 
 
 
 AN COIMISIÚN  
EORPACH   
An Bhruiséil, 16.2.2022  
COM(2022) 62 final  
2022/0042 (NLE)  
 
Togra le haghaidh  
CINNEADH ÓN gCOMHAIRLE  
maidir leis an seasamh atá le glacadh thar ceann an Aontais Eorpaigh ag an dara mír 
den cheathrú cruinniú de Chomhdháil na bPáirtithe i gCoinbhinsiún Minamata maidir 
le Mearcair, a mhéid a bhaineann le glacadh Cinnidh lena mbunaítear tairseacha i ndáil 
le dramhaíl mhearcair, i gcomhréir le hAirteagal 11, mír 2, den Choinbhinsiún sin   
GA 1  GA MEABHRÁN MÍNIÚCHÁIN  
1. ÁBHAR AN TOGRA  
Baineann an togra seo leis an gcinneadh lena leagtar síos an seasamh atá le glacadh, thar 
ceann an Aontais, ag an dara mír den cheathrú cruinniú de Chomhdháil na bPáirtithe i 
gCoinbhinsiún Minamata maidir le Mearcair (COP4.2) maidir le Cinneadh a bhfuil sé  
beartaithe é a ghlacadh lena leagtar síos tairseacha i ndáil le dramhaíl atá éillithe le mearcair 
nó le comhdhúile mearcair (dá ngairtear ‘dramhaíl atá éillithe le mearcair’ anseo feasta), dá 
dtagraítear in Airteagail 11, mír 2, den Choinbhinsiún sin.  
2. COMHTHÉACS AN TOGRA  
2.1. Coinbhinsiún Minamata maidir le Mearcair  
Is é Coinbhinsiún Minamata maidir le Mearcair (‘an Comhaontú’) an príomhchreat dlíthiúil 
idirnáisiúnta arb aidhm dó sláinte an duine agus an comhshaol a chosaint ar astaíochtaí 
antrapaigineacha agus ar scaoileadh mearcair nó comhdhúl mearcair isteach san aer, san uisce 
nó sa talamh. Tugtar aghaidh ann ar shaolré iomlán an mhearcair, ó mhianadóireacht 
phríomha an mhearcair go dtí diúscairt na dramhaíola mearcair. Tháinig an Comhao ntú i 
bhfeidhm an 16 Lúnasa 2017. Tá an tAontas Eorpach ina pháirtí sa Chomhaontú1 mar aon 
lena chuid Ballstát uile.  
Le hAirteagal 11, mír 2, den Chomhaontú, sonraítear, chun críoch an Chomhaontuithe seo, go 
gciallaíonn ‘dramhaíl mhearcair’ substaintí nó r éada (a) déanta de mhearcair nó (b) ina bhfuil 
mearcair nó (c) atá éillithe le mearcair nó le comhdhúile mearcair, i gcainníocht is mó na 
tairseacha a shaineodh Comhdháil na bPáirtithe, agus a ndéantar iad a dhiúscairt nó a bhfuil sé 
beartaithe iad a dhiús cairt nó nach mór iad a dhiúscairt i gcomhréir leis an dlí náisiúnta nó leis 
an gComhaontú. Sonraíonn an fhoráil sin nach bhfolaíonn an sainmhíniú sin ar ‘dhramhaíl 
mhearcair’ dramhaíl mianadóireachta (scraith uachtair, dramhcharraig agus fuíll), seachas 
dramhaíl mianadóireachta ó mhianadóireacht phríomha mearcair, ina bhfuil mearcair nó 
comhdhúile mearcair i gcainníocht is lú ná na tairseacha a shaineodh Comhdháil na bPáirtithe.  
Le hAirteagal 11, mír 3, den Chomhaontú, sonraítear nach mór, i gcás dramhaíl  ar dramhaíl 
mhearcair í de réir Airteagal 11, mír 2, an dramhaíl sin a bhainistiú ar bhealach atá 
neamhdhíobhálach don chomhshaol (‘BNDT’).  
Ag an tríú cruinniú (25 -29 Samhain 2019) de Chomhdháil na bPáirtithe, ghlac an Chomhdháil 
Cinneadh MC -3/52, lena n déantar foráil maidir leis na nithe seo a leanas:   
 
Ar thaobh amháin, gach cineál dramhaíola ina bhfuil mearcair nó comhdhúile mearcair, nó atá 
comhdhéanta de mhearcair, is ‘dramhaíl mhearcair’ é de réir bhrí Airteagal 11(2) den 
Chomhaontú, gan beann ar an gcion mearcair nó comhdhúl mearcair atá ann. Maidir  le scraith 
uachtair agus dramhcharraig ó mhianadóireacht nach mianadóireacht phríomha mearcair í, ní 
                                                 
1 Cinneadh (AE) 2017/939 ón gComhairle an 11 Bealtaine 2017 maidir le tabhairt i gcrích Choinbhinsiún 
Minamata maidir le Mearcair thar ceann an Aontais Eorpaigh ( IO L 142, 2.6.2017, lch.  4).  
2 Cinneadh MC -3/5 tairseacha i ndáil le dramhaíl mhearcair,  Tuarascáil ó Chomhdháil na bPáirtithe i 
gCoinbhinsiún Minamata maidir le Mearcair ar obair an tríú cruinniú a bhí aici, UNEP/MC/COP.3/23 an 
7.1.2020, ar fáil anseo: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -GA.pdf  
GA 2  GA gá tairseacha a leagan síos in aon chor, rud a thagann le fios nach dtagann siad faoi raon 
feidhme Airteagal 11 den Chomhaontú.  
Ar an taobh eile, maidir le dramhaíl atá éillithe le mearcair nó le comhdhúile mearcair 
(‘dramhaíl atá éillithe le mearcair’), lena n -airítear fuíll ó mhianadóireacht nach 
mianadóireacht phríomha mearcair í (‘fuíll mianaigh’), mar nach raibh na Páirtithe in ann 
teacht ar aon chomh aontú maidir leis, tá an grúpa saineolaithe teicniúla, a bhunaigh 
Comhdháil na bPáirtithe ag an dara cruinniú a bhí aici (19 -23 Samhain 2018), le leanúint de 
phlé maidir leis na tairseacha is infheidhme le linn na tréimhse idirsheisiúnaí roimh an 
gceathrú cruinniú a bheidh aici.  
2.2. Comhdháil na bPáirtithe   
Déanann Comhdháil na bPáirtithe sa Chomhaontú (‘COP’) na feidhmeanna a shanntar dó leis 
an gComhaontú agus, chuige sin, déanfaidh sé inter alia  aon bheart a d'fhéadfadh a bheith ag 
teastáil a mheas ag us a ghabháil air féin chun cuspóirí an Chomhaontaithe a bhaint amach, 
lena n -áirítear treoirlínte ábhartha a ghlacadh.  
De réir Airteagal 28 den Chomhaontú agus de réir Chinneadh MC -1/1 maidir le Rialacha Nós 
Imeachta a ghlac Comhairle na bPáirtithe sa Chomhaontú ag an gcéad chruinniú a bhí aici 
(24-29 Meán Fómhair 2017), is aon vóta amháin atá ag gach Páirtí. Mar sin féin,  an tAontas, 
mar eagraíocht réigiúnach um lánpháirtiú eacnamaíoch, déanann sé a cheart vótála a 
fheidhmiú maidir le hábhair a thagann faoina inniúlacht, agus líon vótaí aige atá cothrom le 
líon a chuid Ballstát atá ina bpáirtithe sa Chomhaontú. Ní dhéanfai dh an tAontas a cheart 
vótála a fheidhmiú má fheidhmíonn aon cheann dá chuid Ballstát a cheart vótála, agus vice 
versa.  
2.3. An gníomh atá beartaithe ag Comhdháil na bPáirtithe  
Mar thoradh ar an obair shaineolach idirsheisiúnach thuasluaite d’fhorbair Rú naíocht an 
Choinbhinsiúin tuarascáil thiomnaithe, tuarascáil ina bhfuil dréachtchinneadh COP maidir le 
tairseacha i ndáil le dramhaíl mhearcair a dhéanfar a bhreithniú agus arbh fhéidir go nglacfaí é 
ag COP4.2 (an gníomh atá beartaithe)3. 
  
Leis an ngníomh  atá beartaithe leagfar síos na tairseacha a fhágfaidh go mbeifear in ann 
dramhaíl a shainaithint ar dramhaíl atá éillithe le mearcair é a thagann faoi Airteagal 11 den 
Chomhaontú. Dá réir sin, déanfaidh an gníomh atá beartaithe tuilleadh sainmhínithe ar r aon 
feidhme na bhforálacha maidir le dramhaíl atá sa Chomhaontú agus, go háirithe, in Airteagal 
11, mír 3, maidir leis an dualgas aon dramhaíl mhearcair ábhartha a chóireáil ar bhealach atá 
neamhdhíobhálach don chomhshaol.  
3. AN SEASAMH ATÁ LE GLA CADH THA R CEANN AN AONTAIS  
Is é an seasamh atá beartaithe agus atá le glacadh thar ceann an Aontais ná tacaíocht a 
thabhairt, ag an dara mír den cheathrú cruinniú de Chomhdháil na bPáirtithe, do ghlacadh 
gnímh bheartaithe, ar gníomh é atá comhsheasmhach le acquis  an Aontais.   
 
Go deimhin, cé go ndéanfaidh an gníomh atá beartaithe comhlánú ar Chinneadh MC -3/5 trí 
aghaidh a thabhairt ar chatagóir eile de dhramhaíl mhearcair, i.e. dramhaíl atá éillithe le 
mearcair, tá an seasamh seo atá beartaithe i gcomhréir go hiomlán leis an seasamh arna 
                                                 
3 UNEP/MC/COP.4/8  
GA 3  GA ghlacadh ag an Aontas i bhfianaise COP.3, a d’imir tionchar lárnach i bhforbairt an Chinnidh 
seo agus a chumhdaigh an uair sin féin saincheist na tairsí maidir le dramhaíl den sórt sin4.  
 
Déantar dramhaíl mhearcair a rialáil a r leibhéal na hEorpa, go háirithe le Rialachán (AE) 
2017/852 ó Pharlaimint na hEorpa agus ón gComhairle an 17 Bealtaine 2017 maidir le 
Mearcair, agus lena n -aisghairtear Rialachán (CE) Uimh.  1102/20085, le Treoir 2008/98/CE ó 
Pharlaimint na hEorpa agus ón gComhairle an 19 Samhain 2008 maidir le dramhaíl6, le Treoir 
2006/21/CE ó Pharlaimint na hEorpa agus ón gComhairle an 15 Márta 2006 maidir le 
dramhaíl ó na tionscail eastóscacha a bhainistiú agus lena leasaítear Treoir 2004/35/CE7 agus 
le Cinneadh 2000/532 /CE ón gCoimisiún an 3 Bealtaine 2000 a chuirtear in ionad Chinneadh 
94/3/CE lena mbunaítear liosta dramhaíola de bhun Airteagal 1(a) de Threoir 75/442/CEE ón 
gComhairle maidir le dramhaíl agus Cinneadh 94/904/CE ón gComhairle lena mbunaítear 
liosta de dhr amhaíl ghuaiseach de bhun Airteagal 1(4) de Threoir 91/689/CEE ón gComhairle 
maidir le dramhaíl ghuaiseach8.  
 
Braitheann dlí an Aontais maidir le dramhaíl ar an bpríomhoibleagáid arna leagan amach in 
Airteagail 13 agus 17 de Threoir 2008/98/CE, príomhoibl eagáid a fhágann go ndéanfaidh na 
Ballstáit, i gcomhréir leis an oibleagáid sin, na bearta is gá chun a áirithiú go ndéanfar an 
bainistiú dramhaíola a chur i gcrích gan sláinte an duine a chur i mbaol agus gan dochar a 
dhéanamh don chomhshaol. Is leis na f orálacha sin a chuirtear chun feidhme an oibleagáid 
maidir le BNDT a leagtar amach in Airteagal 11, mír 3, den Chomhaontú.   
 
Go deimhin, cé go raibh ról tábhachtach ag an Aontas maidir le forbairt an Chomhaontaithe 
seo, lena n -áirítear na forálacha atá an n maidir le dramhaíl mhearcair, agus cé gur chuir 
saineolaithe an Aontais go mór leis an bplé saineolach idirsheisiúnach thuasluaite, maidir le 
dramhaíl tá níos mó i gceist le acquis  an AE ná Airteagal 11 den Chomhaontú amháin, mar go 
rialáiltear gach cine ál dramhaíola mearcair dá dtagraítear san fhoráil seo ar leibhéal an 
Aontais Eorpaigh agus go ndéantar faoi réir bainistiú BNDT iad, gan beann ar an gcion 
mearcair nó comhdhúl mearcair atá iontu.  
 
Tá gá le seasamh ón Aontas óir, a luaithe a ghlacfar an gníomh atá beartaithe, beidh ar na 
Páirtithe sa Chomhaontú é a chur chun feidhme.  
4. BUNÚS DLÍ  
4.1. Bunús dlí nós imeachta  
4.1.1.  Prionsabail  
In Airteagal  218(9) den Chonradh ar Fheidhmiú an Aontais Eorpaigh (CFAE) déantar foráil 
maidir le cinntí lena mbun ófar ‘ na seasaimh a ghlacfar thar ceann an Aontais i gcomhlacht 
                                                 
4 Féach Cinn eadh (AE) 2019/2119 ón gComhairle an 21 Samhain 2019 maidir leis an seasamh atá le 
glacadh, thar ceann an Aontais Eorpaigh, ag an tríú cruinniú de Chomhdháil na bPáirtithe i gCoinbhinsiún 
Minamata maidir le Mearcair, a mhéid a bhaineann le Cinneadh a ghlac adh maidir le tairseacha i ndáil le 
dhramhaíl mhearcair a leagan síos, dá dtagraítear in Airteagal 11(2) den Coinbhinsiún sin ( IO L 3210, 
11.12.2019, lch.  117).  
5 IO L 137, 24.5.2017, lch.  1.  
6 IO L 312, 22.11.2008, lch.  3. 
7 IO L 102, 11.4.2006, lch.  15. 
8 IO L 226, 6.9.2000, lch.  3. 
GA 4  GA arna chur ar bun le comhaontú nuair a iarrtar ar an gcomhlacht sin gníomhartha a ghlacadh 
a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat 
instit iúideach an chomhaontaithe .’ 
Áirítear ar na ‘ gníomhartha a bhfuil éifeachtaí dlíthiúla leo ’ gníomhartha a bhfuil éifeachtaí 
dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear 
freisin ionstraimí nach bhfuil é ifeacht cheangailteach leo faoin dlí idirnáisiúnta, ach a 
fhéadfaidh ‘ tionchar cinntitheach a imirt ar ábhar na reachtaíochta a ghlacfaidh reachtóir an 
Aontais Eorpaigh ’9. 
4.1.2.  Cur i bhfeidhm maidir leis an gcás seo  
Is comhlacht é COP a bunaíodh le comha ontú, is é sin Coinbhinsiún Minamata maidir le 
Mearcair.  
An gníomh a iarrtar ar Chomhdháil na bPáirtithe a ghlacadh, is gníomh é a bhfuil éifeachtaí 
dlíthiúla aige, mar go mbeidh ar na Páirtithe sa Chomhaontú bearta a dhéanamh chun a 
áirithiú go gcuirfear chun feidhme iad agus go gcomhlíonfar iad.  
Leis an ngníomh atá beartaithe ní fhorlíontar ná ní leasaítear creat institiúideach an 
Chomhaontaithe.  
Dá bhrí sin, is é Airteagal  218(9) CFAE bunús dlí nós imeachta an chinnidh atá beartaithe.  
4.2. Bunús dlí subs tainteach  
4.2.1.  Prionsabail  
Braitheann an bunús dlí substainteach atá le cinneadh faoi Airteagal  218(9) CFAE go príomha 
ar chuspóir agus ar ábhar an ghnímh atá beartaithe a nglacfar seasamh thar ceann an Aontais 
ina leith. Má tá dhá aidhm ag an ngníomh at á beartaithe nó má tá dhá chuid de ann agus más 
féidir ceann de na haidhmeanna nó de na codanna sin a shainaithint mar phríomhaidhm nó 
príomhchuid agus an ceann eile mar aidhm nó cuid theagmhasach, ní mór an cinneadh faoi 
Airteagal  218(9) CFAE a bhunú ar b hunús dlí substainteach aonair, is é sin an bunús dlí a 
éilítear faoin bpríomhaidhm nó faoin bpríomhchuid.  
4.2.2.  Cur i bhfeidhm maidir leis an gcás seo  
Is leis an gcomhshaol a bhaineann príomhchuspóir agus príomhábhar an ghnímh atá 
beartaithe.  
Dá bhrí sin , is é Airteagal  192(1) CFAE bunús dlí substainteach le haghaidh an chinnidh atá 
beartaithe.  
4.3. Conclúid  
Ba cheart Airteagal 192(1) CFAE, i gcomhar le hAirteagal 218(9) CFAE, a bheith mar 
bhunús dlí don chinneadh atá beartaithe.  
                                                 
9 Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C -399/12, 
ECLI:EU:C:2014:2258, mír 61 go mír 64.  
GA 5  GA 2022/0042 (NLE)  
Togra le haghaidh  
CINNEADH ÓN gCOMHAIRLE  
maidir leis an seasamh atá le glacadh thar ceann an Aontais Eorpaigh ag an dara mír 
den cheathrú cruinniú de Chomhdháil na bPáirtithe i gCoinbhinsiún Minamata maidir 
le Mearcair, a mhéid a bhaineann le glacadh Cinnidh lena mbunaítear tairseacha i ndáil 
le dramhaíl mhearcair, i gcomhréir le hAirteagal 11, mír 2, den Choinbhinsiún sin  
TÁ COMHAIRLE AN AONTAIS EORPAIGH  
Ag féachaint don Chonradh ar Fheidhmiú  an Aontais Eorpaigh, agus go háirithe Airteagal 
192(1) de, i gcomhar le hAirteagal 218(9) de,  
Ag féachaint don togra ón gCoimisiún Eorpach,  
De bharr an mhéid seo a leanas:  
(1) Thug an tAontas Coinbhinsiún Minamata (‘an Comhaontú’) maidir le Mearcair10 i 
gcrích le Cinneadh (AE) 2017/93911 ón gComhairle agus tháinig sé i bhfeidhm an 16 
Lúnasa 2017.  
(2) De bhun Chinneadh MC -1/1 maidir le Rialacha Nós Imeachta a ghlac Comhdháil na 
bPáirtithe sa Chomhaontú (‘Comhdháil na bPáirtithe’) ag an gcéad chruinniú a bh í 
aici, déanfaidh na Páirtithe gach iarracht teacht ar chomhaontú maidir le gach ábhar 
substainteach de chomhthoil.  
(3) Le linn an tríú cruinniú a bhí ag Comhdháil na bPáirtithe sa Chomhaontú an 25 -29 
Samhain 2019, ghlac an Chomhdháil Cinneadh MC -3/512 lena leagtar síos tairseacha i 
ndáil le dramhaíl atá comhdhéanta de mhearcair nó de chomhdhúile mearcair nó ina 
bhfuil mearcair nó comhdhúile mearcair, dá dtagraítear in Airteagal 11, mír 2, den 
Chomhaontú, agus lena gceanglaítear ar an ngrúpa saineolaithe te icniúla, a bhunaigh 
Comhdháil na bPáirtithe le linn an dara cruinniú a bhí aici ar an 19 -23 Samhain 2018, 
tairseacha i ndáil le dramhaíl atá éillithe le mearcair nó le comhdhúile mearcair 
(‘dramhaíl atá éillithe le mearcair’), lena n -áirítear tairseacha i ndáil le fuíll ó 
mhianadóireacht nach mianadóireacht phríomha mearcair í.  
(4) Meastar go nglacfaidh Comhdháil na bPáirtithe, le linn an dara mír den cheathrú 
cruinniú a bheidh aici, an 21 -25 Márta 2022, Cinneadh (‘an Cinneadh atá beartaithe’) 
maidir le ta irseacha i ndáil le dramhaíl atá éillithe le mearcair, dá dtagraítear in 
                                                 
10 Tá cóip dheimhnithe de Choinbhinsiún Minamata maidir le Mearcair ar fáil ag: 
https://treaties.un.org/doc/Treaties/2013/10/20131010%2011 -16%20AM/CTC -XXVII -17.pdf  
11 Cinneadh (AE) 2017/939 ón gComhairle an 11 Bealtaine 2017 maidir le tabhairt i gcrích Choinbhinsiún 
Minamata maidir le Mearcair  thar ceann an Aontais Eorpaigh  (IO L 142, 2.6.2017, lch.  4).  
12 Cinneadh MC -3/5 tairseacha i ndáil le dramhaíl mhearcair,  Tuarascáil ó Chomhdháil na bPáirtithe i 
gCoinbhinsiún Minamata maidir le Mearcair ar obair an tríú cruinniú a bhí aici, UNEP/MC/COP.3/23 
an 7.1.2020,  ar fáil anseo: 
https://www.mercuryconvention.org/sites/default/files/documents/final_report/UNEP -MC-COP -3-23-
Report -GA.pdf  
GA 6  GA Airteagal 11, mír 2, den Chomhaontú, ar Cinneadh é a shaineodh, dá thoradh sin, raon 
feidhme chur i bhfeidhm Airteagal 11 den Chomhaontú i gcás dramhaíl den sórt sin. 
De bhrí, i gcás dramhaíl atá éillithe le mearcair a thiocfadh faoi Airteagal 11, mír 2, 
den Chomhaontú, gur cheart an dramhaíl sin a bheith faoi réir bainistiú atá fónta ó 
thaobh an chomhshaoil, de bhua Airteagal 11, mír 3, don Chomhaontú sin.   
(5) Is iomchuí an seasamh atá le glacadh thar ceann an Aontais i gComhdháil na bPáirtithe 
a leagan síos, toisc go mbeidh éifeachtaí dlíthiúla ag an gCinneadh atá beartaithe, má 
fhormheastar é, ós rud é go mbeidh ar na Páirtithe sa Chomhaontú bearta a dhéanamh 
chun é a chur chun fei dhme ar an leibhéal náisiúnta agus/nó ar an leibhéal réigiúnach.  
(6) Rannchuidigh an tAontas go mór le forbairt na bhforálacha maidir le dramhaíl atá sa 
Chomhaontú agus leis an obair shaineolach idirsheisiúnach a seoladh le Cinneadh 
MC-3/5  agus as ar thá inig an Cinneadh atá beartaithe; de bhrí go gcuireann acquis  an 
Aontais cheana féin de cheangal, maidir le gach cineál dramhaíola mearcair dá 
dtagraítear in Airteagal 11, mír 2, den Chomhaontú, ar a n -áirítear dramhaíl atá éillithe 
le mearcair, go ndéanfar an cineál sin dramhaíola a bhainistiú gan sláinte an duine a 
chur i mbaol agus gan dochar a dhéanamh don chomhshaol, gan beann ar an gcion 
mearcair atá sa dramhaíl sin;  
(7) Níor cheart don Aontas tac ú le glacadh Cinnidh ó Chomhdháil na bPáirtithe ach 
amháin má tá an Cinneadh sin i gcomhréir le acquis  an Aontais.  
TAR ÉIS AN CINNEADH SEO A GHLACADH:  
Airteagal  1 
An seasamh atá le glacadh thar ceann an Aontais ag an dara mír den cheathrú cruinniú de 
Chom hdháil na bPáirtithe sa Chomhaontú, is éard a bheidh ann tacú le glacadh Cinnidh 
maidir le tairseacha i ndáil le dramhaíl atá éillithe le mearcair ar Cinneadh é atá 
comhsheasmhach le acquis  an Aontais.   
Airteagal  2 
Is chuig an gCoimisiún a dhírítear an Ci nneadh seo.  
 
Arna dhéanamh sa Bhruiséil,  
  Thar ceann na Comhairle  
 An tUachtarán